।। ଶ୍ରୀମନ୍ଦିରରେ ନବାଙ୍କ ବେଢ଼ା ପରିକ୍ରମା ।। 

ଆଜି ପବିତ୍ର ପୌଷ ମାସ ପୂର୍ଣ୍ଣିମା ତିଥିରେ ବା ପୁଷ୍ୟାଭିଷେକ ପୂର୍ଣ୍ଣିମା ବା ଦେବାଭିଷେକ ପୁର୍ଣ୍ଣିମାରେ ଅର୍ଥାତ ମକର ସଂକ୍ରାନ୍ତିର ପୂର୍ବଦିନ (ମାସନ୍ତ) ଵା ନବାଙ୍କ ବେଶ ଦିନ ଶ୍ରୀମନ୍ଦିର ପରମ୍ପରା ଅନୁଯାୟୀ ନବାଙ୍କ ବେଢ଼ା ପରିକ୍ରମା ନୀତି ଅନୁଷ୍ଠିତ ହେଉଅଛି। 

ଶ୍ରୀ ଜଗନ୍ନାଥ ମହାପ୍ରଭୁଙ୍କର ଚଳନ୍ତି ପ୍ରତିମା ଶ୍ରୀ ମଦନମୋହନ ମହାପ୍ରଭୁ ଶ୍ରୀମନ୍ଦିରର ରତ୍ନ ସିଂହାସନ କୁ ସାଢ଼େ ଚାରି ଥର ପ୍ରଦକ୍ଷିଣ କରିବା ପରେ ବିମାନରେ ବିଜେ ହୋଇ ଘଣ୍ଟ ଛତା କାହାଳି ସହିତ ଶ୍ରୀମନ୍ଦିରକୁ ସାଢ଼େ ଚାରି ଥର ଏହି ପରି ସର୍ବ ମୋଟ ନଅ ଥର ବେଢ଼ା ପରିକ୍ରମା କରନ୍ତି।